[{"text_idx": "#000000", "text": "Ein 5 Nod ar gyfer Bwyd"}, {"text_idx": "#000004", "text": "Y thema eleni yw dathlu\u2019r cyfoeth o fwyd a ddaw gyda\u2019r cynhaeaf a gofyn i bobl ailgysylltu a\u0302\u2019r tymhorau o ran yr hyn maent yn ei dyfu, yn ei goginio ac yn ei fwyta."}, {"text_idx": "#000005", "text": "Bydd grwpiau cymunedol ar draws y ddinas yn dod a\u0302 phobl ynghyd drwy fwyd, gan gynnwys digwyddiad codi arian Sgwrs Menywod ar gyfer Swdan, noson gyrri a chwis i\u2019r teulu gan Wirfoddolwyr Cymunedol Y Sblot a digwyddiad gan Back to Our Roots a Dewch at Eich Gilydd Bwyd am Oes i ddathlu amrywiaeth o gnydau byd-eang y gellir eu tyfu yn y DU."}, {"text_idx": "#000006", "text": "Gan fod yr w\u0302yl yn cyd-fynd a\u0302 thymor y cynhaeaf, bydd nifer o erddi cymunedol y ddinas yn cynnal digwyddiadau tyfu bwyd gan gynnwys dathlu\u2019r tomato yn Global Gardens, gweithdy garddio\u2019r hydref yng Ngardd Gymunedol Tyfu gyda\u2019n Gilydd, Treganna, gweithgareddau tyfu bwyd yng Ngardd Gymunedol San Pedr a dathlu\u2019r cynhaeaf yng Nghlwb Garddio Gerddi Rheilffordd, Y Sblot."}, {"text_idx": "#000008", "text": "Cynhelir dau ddigwyddiad ar benwythnos olaf yr w\u0302yl i ddathlu tyfu ffrwythau yn y ddinas, sef gwahoddiad gan Berllan Gymunedol Parc Bute i \u2018ddod i gynllunio perllan\u2019 a dathlu cynaeafu\u2019r afal gydag Orchard Cardiff yn Global Gardens."}, {"text_idx": "#000011", "text": "\u201cBu gwyliau\u2019r blynyddoedd blaenorol yn canolbwyntio ar greu cadernid ar o\u0302l Covid a mynd i\u2019r afael ag ynysigrwydd, ond mae\u2019r W\u0302yl eleni yn annog pobl i ddathlu cyfoeth yr hydref ac i fwynhau\u2019r pleser a ddaw yn sgil bwyta bwyd yn ei dymor."}, {"text_idx": "#000012", "text": "\u201cBwyd yw un o\u2019r prif bethau sy\u2019n cyfrannu at allyriadau nwyon ty\u0302 gwydr ond un ffordd o sicrhau bod llawer o bobl yn bwyta\u2019n fwy cynaliadwy yw dewis siopa\u2019n fwy tymhorol, a chan fod bwyta amrywiaeth eang o ffrwythau a llysiau yn gwneud lles i\u2019n hiechyd, mae bwyta cynnyrch tymhorol yn ffordd wych o fwynhau blasau gwahanol drwy gydol y flwyddyn."}, {"text_idx": "#000013", "text": "\u201cOnd mae llawer o bobl yn ei chael hi\u2019n anodd cael mynediad at y bwyd da sydd ei angen arnyn nhw. Bydd yr W\u0302yl yn rhannu syniadau ac ysbrydoliaeth, ac yn rhoi cyfle i bobl gyfnewid gwybodaeth a sgiliau er mwyn helpu ei gilydd i siopa, tyfu, coginio a bwyta deiet mwy cytbwys, tymhorol a chynaliadwy,\u201d meddai."}, {"text_idx": "#000014", "text": "Dros y tair blynedd diwethaf cynhaliodd grwpiau cymunedol, gerddi, busnesau lleol ac ysgolion 100 o ddigwyddiadau a gweithgareddau fel rhan o W\u0302yl Hydref Bwyd Da Caerdydd, gan ddenu dros 5,000 o fynychwyr, dosbarthu mwy na 5,000 o blanhigion llysiau a rhannu cannoedd o brydau bwyd."}, {"text_idx": "#000018", "text": "Ydw! Rwyf am gael diweddariadau achlysurol drwy e-bost am waith Bwyd Caerdydd, yn cynnwys newyddion, digwyddiadau a gweithgaredd codi arian."}, {"text_idx": "#000019", "text": "Find out moreYngly\u0302n a\u0302 Bwyd Caerdydd"}]